അമരീന്ദര് സിംഗിന്റെ രാജി പഞ്ചാബ് കോണ്ഗ്രസ് കടുത്ത പ്രതിസന്ധിയിലേക്ക് അമരീന്ദര് സിംഗ് മുഖ്യമന്ത്രി സ്ഥാനം രാജിവച്ചതോടെ പഞ്ചാബില് കോണ്ഗ്രസ് കടുത്ത പ്രതിസന്ധിയിലേക്കാണ് നീങ്ങുന്നത്. അമരീന്ദര് സിംഗിന്റെ ഭാവി രാഷ്ട്രീയ നിലപാടുകള് കോണ്ഗ്രസിന് നിര്ണായകമാണ്. എന്നാല് പുതിയ മുഖ്യമന്ത്രി ആരാവണമെന്നതില് തിരക്കിട്ട ചര്ച്ചകളാണ് പഞ്ചാബില് നടക്കുന്നത്. ഇതുമായി ബന്ധപ്പെട്ട് രാഷ്ട്രീയ നിരീക്ഷകര് എം എല് എമാരോട് സംസാരിക്കും. അതേസമയം, ഇന്ന് ഉച്ചയോടെ പുതിയ മുഖ്യമന്ത്രിയെ പ്രഖ്യാപിച്ചേക്കുമെന്നാണ് സൂചന. എന്നാല് പഞ്ചാബ് മുഖ്യമന്ത്രി സ്ഥാനം നിഷേധിച്ച് മുതിര്ന്ന നേതാവ് അംബിക സോണി രംഗത്ത് വന്നു.ദില്ലിയില് രാഹുല് ഗാന്ധിയുമായി നടന്ന കൂടിക്കാഴ്ചയിലാണ് അംബിക സോണി മുഖ്യമന്ത്രി സ്ഥാനത്തിന് താല്പര്യമില്ലെന്ന് അറിയിച്ചത്. പഞ്ചാബ് രാഷ്ട്രീയത്തില് നിറഞ്ഞുനിന്ന അഭ്യൂഹങ്ങള്ക്ക് വിരാമമിട്ടുകൊണ്ട് ഇന്നലെയാണ് മുഖ്യമന്ത്രി അമരീന്ദര് സിംഗ് രാജിവെച്ചത്. മുപ്പതിലേറെ എംഎല്എമാര് ആംആദ്മി പാര്ട്ടിയില് ചേരുമെന്ന് ഭീഷണി മുഴക്കിയതിന് പിന്നാലെയാണ് കോണ്ഗ്രസ് ഹൈക്കമാന്ഡും അമരീന്ദറിനെ കൈവിട്ടത്. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.